पाएं अपने शहर की ताज़ा ख़बरें और फ्री ई-पेपरडाउनलोड करें
धनौंदा पीएचसी के अधीन आने वाले गांव अगिहार में कोरोना संक्रमितों की संख्या बढ़कर 115 हो गई है। मरीजों की संख्या बढ़ने से स्वास्थ्य सुविधाआें का आभाव है। ग्रामीणों को परेशानी हो रही है। सरपंच प्रतिनिधि राज सिंह ने बताया कि गांव में 115 केस कोरोना संक्रमितों के हैं, वही अब तक 4 लोगों की मौत भी हो चुकी है।
लोगों ने बताया कि अब तो स्वास्थ्य विभाग की तरफ से संक्रमित मरीजों को दवा भी समय पर उपलब्ध नहीं करवाई जा रही है। जिस पर लोगों ने एसडीएम से मांग कर गांव में स्वास्थ्य विभाग की एक टीम की ड्यूटी लगाने व लोगों को समय पर दवा उपलब्ध करवाने की मांग की है। जब इस संबंध में एसडीएम दिनेश कुमार से बात की गई तो उन्होंने बताया कि उनकी टीम समय-समय पर कंटेनमेंट जोन का दौरा कर लोगों की समस्या ले रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn